Siedlung Olendörp

Siedlung Olendörp () is en lütten Oort in de Gemeen Olendörp (Samtgemeen Olendörp-Himmelpoorten) in’n Landkreis Stood, Neddersassen.

 Geografie 

De Oort liggt op de Stoder Geest. In’n Süüdwesten liggt dat Hoge Moor, wat ok en Naturschuulrebeed is. Dat Water ut dat Rebeed flütt över’n Hosterbeek af.

De Naveröörd sünd de Timmerlood in’n Noorden, Sunn un Heinbokel in’n Noordoosten, Hogenoh in’n Süüdoosten, Willahermoor un Willah in’n Süden, Öölmerheid, Öölm, Beeß, Forst un de Böötz in’n Süüdwesten un Kaken un Olendörp in’n Noordwesten.

 Historie 

De Oort is eerst in dat 20. Johrhunnert as Siedlung an’n Rand von dat Hoge Moor von Olendörp ut grünnt worrn.

De Oort hett al jümmer bi de Gemeen Olendörp mit bihöört.

 Religion 

Siedlung Olendörp is evangeelsch-luthersch präägt un höört to dat Kaspel von de Martinskark in Olendörp.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

 Weertschop un Infrastruktur 

För Siedlung Olendörp is de freewillige Füürwehr Olendörp mit tostännig.

 Verkehr 

Von Siedlung Olendörp löppt een Straat in’n Noorden na Timmerlood un dor an de Kreisstraat 72. En twete Straat föhrt in’n Noordwesten na Olendörp an de Landsstraat 114 un in’n Süüdoosten na Hogenoh an de K 57 un de Bundsstraat 74. De L 114 geiht von Olendörp in’n Noordoosten na Himmelpoorten an de Bundsstraat 73 un in’n Süüdwesten över Esdörp un Beeß na Öölm an de B 74.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 17 Kilometer in’n Oosten von Siedlung Olendörp an de B 73.

De nächste Bahnhoff is so bi acht Kilometer wied weg in’n Noordoosten de Bahnhoff Himmelpoorten an de Nedderelvbahn von Cuxhoben na Hamborg.

Kategorie:Oort
Kategorie:Landkreis Stood